ඊජිප්තුවේ විසිනවවන රාජවංශය
ඊජිප්තුවෙර් විසිනවවන රාජවංශය (හෙවත් රාජවංශය XXIX, 29වන රාජවංශය නැතහොත් රාජවංශය 29) ලෙස හැඳින්වෙන්නේ පුරාතන ඊජිප්තුවේ පසුකාලීන යුගයේ සිව්වන රාජවංශයයි. එය පිහටුවන ලද්දේ ක්‍රි.පූ. 398දී 28වන රාජවංශයේ විසූ එකම පාරාවෝවරයා වූ ඇමිර්ටේයස්ව බලයෙන් පහකළ නෙෆාරුඩ් I විසිනි. ක්‍රි.පූ. 380 නෙෆාරුඩ් II ධුරයෙන් පහකිරීමත් සමඟ මෙම රාජවංශයේ අවසානය සනිටුහන් විය.

ඉතිහාසය 

මෙම්ෆිස් හි විවෘත සටනකින් අනතුරුව ඇමිර්ටේයස් පරාජය කොට මරාදැමූ පළමුවන නෙෆාරුඩ් විසින් 29වන රාජවංශය පිහිටුවන ලදී. (බෲක්ලින් කෞතුකාගාරයේ සංරක්ෂිත පැපිරසයක් අනුව) අනතුරුව නෙෆාරුඩ් සිය අගනගරය ලෙස මෙන්ඩෙස් තෝරාගත්තේ ය.

නෙෆාරුඩ්ගේ මරණින් පසුව, සිහසුන සඳහා සතුරු පාර්ශ්ව දෙකක් අතර ගැටුමක් ඇති විය. එහිදී එක් පාර්ශ්වයක් ඔහුගේ පුත් මුතිස්ට ද අනෙක් පාර්ශ්වය සිහසුන පැහැරගත් සාමුතෙස්ට ද සහාය දැක්වූහ. සාමුතෙස් සාර්ථක පාලකයකු වුවද, ඔහුගේ පාලනය පැවතියේ වර්ෂයක් පමණි.

පළමුවන නෙෆාරුඩ්ගේ මුණුපුරකු යැයි කී හාකොර් සාමුතෙස් පරාජය කොට සිහසුනට පත් විය. ඇතැන්ස් හි (ක්‍රි.පූ. 387 ඇන්ටැලිසිඩස්හි සාමය තෙක්) සහ සයිප්‍රසයේ කැරලි නායක එවගෝරස්ගේ සහාය ඇතිව ඔහු ඊජිප්තුව ආක්‍රමණයට පර්සියානුවන් දැරූ ප්‍රයත්න මැඬලී ය. ඔහුගේ මරණින් පසු ඔහුගේ පුත් නෙෆාරුඩ් II සිහසුනට පත්වූ නමුත්, ඔහු සිය රාජවංශය රැකගැනීමට සමත් වූයේ නැත.

29වන රාජවංශයේ පාරාවෝවරු

29වන රාජවංශයේ කාලරේඛාව

ආශ්‍රේයයන් 
.
.
. Translated by David Lorton.
.
.

 
29
ක්‍රි.පූ. 398
ක්‍රි.පූ. 380